open-index/open-wikipedia-markdown huggingface dataset:
Manchester Arena

**Manchester Arena**, tidligere **Manchester Evening News Arena**, er en stor innendørs arena i Manchester i England. Arenaen var sponset av avisen *[[Manchester Evening News]]* og har en kapasitet på mellom 3&nbsp;000&ndash;22&nbsp;000 avhengig av type arrangement. Dette gjør arenaen til Europas største innendørsarena. M.E.N. Arena ble åpnet i 1995 med navnet NYNEX Arena da den første sponsoren var kabel-tv-selskapet «NYNEX». Det nåværende navnet fikk arenaen i 1998.

M.E.N. Arena ble opprinnelig bygget for De olympiske leker da Manchester søkte om å få arrangere lekene i 1996 og 2000 uten hell. Byggekostnadene kom på omtrent £52&nbsp;millioner, det meste finansiert av den engelske staten. Arenaen er en av verdens mest fleksible innendørsarenaer når det gjelder tilpasning til forskjellige arrangementer, og kapasiteten kan komme opp til over 17&nbsp;000 under ishockeykamper og basketballkamper mens 22&nbsp;000 tilskuere får plass på konserter.

Mange av verdens mest kjente artister har holdt konserter i arenaen, og det gir også utslag på billettsalget. I 2007 ble M.E.N. Arena for femte år på rad den arenaen i verden som solgte flest billetter til konserter.

                        
## Referanser

### Litteratur

*

## Eksterne lenker
* 
* M.E.N. Arena – fotografier
* Manchester Evening News blogg
Blåsarane

**Blåsarane** er supporterklubben til fotballklubben Hødd. Supporterklubben ble stiftet i 2002 etter initiativ av Kåre Hasund. Blåsarane har rundt 340 medlemmer, og driver blant annet butikk i Ulsteinvik, kalt Blåsarbua og på Høddvoll stadion, kalt Blåsarhjørnet. Blåsarane driver også kiosk på Høddvoll. Blåsarane setter også opp ulike borteturer for både medlemmer og andre supportere.

Blåsaranes styreleder er Marco Dimmen.

Blåsarane Øst ble stiftet i begynnelsen av 2012.

## Eksterne lenker
Blåsarane offisielle side
Ringerike Grand Prix 2008

**Ringerike Grand Prix 2008** var den 33. utgaven av Ringerike Grand Prix og ble arrangert 4. – 8. juni 2008. Rittet startet på Geilo og ble avsluttet i Hønefoss. 

Rittet ble vunnet av Fredrik Ericsson fra Team Cykelcity.se.

## Etapper

## Trøyene dag for dag

## Resultater
### Sammenlagt

### Poengkonkurransen

### Klatrekonkurransen

### Ungdomskonkurransen

### Lagkonkurransen

## Eksterne lenker
*
Ørjan Håskjold Nyland

**Ørjan Håskjold Nyland** (født 1990) er en norsk fotballspiller som spiller for den spanske klubben .

Han har tidligere spilt for , , , Ingolstadt og . Nyland har fem landskamper for Norges U17-landslag, tre kamper for Norges U18-landslag, tre kamper for Norges U21-landslag, og en rekke A-landslagskamper.

Nyland har studert ved Høgskolen i Volda.

## Karriere
Før sesongen 2013 meldte han overgang til Molde FK. Hvor han ble norgesmester samme år. I løpet av 2014 fikk han sitt gjennombrudd på landslaget og ble fast keeper for Norges A-landslag. For Molde FK ble han seriemester dette året. Han spilte tre cupfinaler på rad i årene 2012-2014.

Han sto en solid kamp i mål for Norge da U21-landslaget tok en stor triumf mot Frankrike og kvalifiserte seg til EM i Israel 2013. I cupseieren for Hødd mot Tromsø i 2012 ble han kåret til banens beste spiller.

I 2015 signerte han for den tyske klubben Ingolstadt, der spilte han i tre år.

Sommeren 2018 ble han hentet av Aston Villa i England, hvor han ble værende frem til kontrakten ble terminert i oktober 2020. Han fikk 36 kamper for Aston Villa.

I januar 2021 signerte Nyland kontrakt med .

Vinteren 2022 signerte han for . 20. mai ble kontrakten hans med klubben terminert.

Den 9. oktober 2022 signerte han for den tyske klubben RB Leipzig på en kontrakt varende ut 2022/23-sesongen, etter at Péter Gulácsi pådro seg en korsbåndsskade.

## Landslaget
Den 19. november 2013 fikk Nyland sin herrelandslagsdebut på sin hjemmebane, Aker Stadion, mot .

## Meritter
**Hødd** 
* NM: (1) 2012
**Molde FK**
* NM: (2) 2013, 2014
* Seriemester: (1) 2014

**Individuelt**
* Gullballen årets keeper: (1) 2014

## Referanser


## Eksterne lenker
* 
*  Profil  på www.altomfotball.no
*  Profil på www.moldefk.no
*  Profil på www.footballzz.com
*  Ørjan Håskjold Nyland på BDFutbol
*  Ørjan Håskjold Nyland – Norges Fotballforbund
*  Ørjan Håskjold Nyland – Flown from the Nest
Saudi-Arabias riksvåpen

**[[Saudi-Arabia]]s riksvåpen** har hatt sin nåværende utforming siden 1950, og er beskrevet i grunnloven av 1992, §4. Våpenet er et emblem med en grønn daddelpalme over to kryssede krumsabler. 

Palmen og sablene er siden 1930-tallet brukt som saudiarabiske statssymboler. Palmen symboliserer landbruk og ørkenens oaser. De to sablene kan symbolisrer unionen av Hijaz og Najd. Ibn Saud av Saudi-Arabia kalt seg fra 1926 «*konge av Hijaz, Najd og omkringliggende områder*».
USS «Halyburton» (FFG 40)

**USS «Halyburton»** er en fregatt i Oliver Hazard Perry-klassen tilhørende Atlanterhavsflåten i Den amerikanske marinen. Skipet er oppkalt etter William D. Halyburton, Jr.

## Historie

I april 2009 var USS «Halyburton» en del av redningsoperasjonen utenfor Afrikas horn for å redde kapteinen ombord på Maersk Alabama som ble holdt som gissel av pirater. Operasjonen endte med at tre av piratene ble skutt og drept og en ble arrestert da amerikanske marinejegere befridde kapteinen.

## Referanser


## Eksterne lenker
* Hjemmeside
Hassi R’Mel

**Hassi R'Mel** er et gassfelt ved byen Hassi-R'Mel i Algerie, ved foten av Atlasfjellene, mellom Ghardaïa og Laghouat. Et av verdens største gassfelt, med antatte reserver på 2450 billioner m³. Gassen ble funnet i 1956 og produksjonen startet i 1961. Forsyner Sør-Europa med gass gjennom rørledninger.

Feltet gir gass til Hassi R'Mel kraftverk.

## Eksterne lenker
Store norske leksikon
Bandundu

**Bandundu**, tidligere også kalt **Banningville** eller **Banningstad**, er en by i provinsen Mai-Ndombe i Den demokratiske republikken Kongo. Den ligger rundt 260 kilometer øst for Kinshasa. Per 2009 hadde byen et estimert innbyggertall på 133&nbsp;080.

## Referanser
Bodil Thrugotsdatter

**Bodil Thrugotsdatter** (født ca. 1056, død 1103) på Oljeberget ved Jerusalem) var dronning av Danmark som hustru til kong Erik Eiegod.

Bodil var datter av jarlen Thrugot Ulvsson Fagerskinna og Torgunna Vagnsdatter og dermed søster til Astrad og Svend Thrugotsson som ifølge den upålitelige *[[Knytlinga saga]]* var hirdmenn hos Knut den hellige. 

Ifølge Saxo må Bodil ha vært gift med Erik Eiegod alt i starten av Olav Hungers kongetid, ettersom hun skal ha fulgt ham i landflyktighet til Sverige og hos den svenske kongen. Deres eneste barn var den senere hertug Knud Lavard. Saxo priser Bodils skjønnhet og hennes karakter, særlig hennes overbærenhet med ektefellens utsvevelser som blant annet resulterte i hans frillesønner Erik Emune og Harald Kesja.

Som midaldrende dro ekteparet på pilegrimsreise til Det hellige land, nedover Rhinen til Bodensjøen, der de gikk i land og fortsatte over Alpene, kongen til hest og dronningen  i en trevogn. Fra Venezia eller Genova har de seilt til Konstantinopel, det første målet. Herfra seilte de videre, men kong Erik døde på Kypros og ble gravlagt der. Som enkedronning fortsatte Bodil reisen og nådde frem til Jerusalem, der hun selv skal ha dødd på Oljeberget og være gravlagt i Josafats dal i nærheten.

Bodil nevnes i den islandske *Knytlinga saga* fra 1200-tallet, men disse fortellingene om henne må regnes som upålitelige. Blant annet blir hun i denne versjonen gjort til en halvsøster av den tysk-romerske keiser Henrik, giftet bort til keiserens vasall, men deretter stjålet av Erik Eiegod som krigsbytte. I *Knytlinga saga* var Ulv Galiciefarer farfar til Bodil; Ulv var en dansk jarl som fikk tilnavnet sitt fordi han dro i vesterled og erobret Galicia, traktene rundt Santiago de Compostela som i årene 997-1078 var under muslimsk herredømme. Han deltok dermed i et slags korstog som kan ha motivert sønnedatteren til å besøke Santiago de Compostela som den gang var kirkens tredjehelligste pilgrimsmål. Bodils tippoldefar, ladejarlen Eirik, dro til England sammen med svogeren sin, Knut den store, tidlig på 1000-tallet. Lenger tilbake var Bodil i slekt med Eirik Blodøks som hersket i Northumberland rundt 950. Mannen hennes,  Erik Eiegod, hadde lignende opphav; Knut den stores søster Estrid Sveinsdatter var Eriks farmor. Det kan forklare deres forbindelse til domkirken i Durham, der begge står oppført i minneboken.

## Referanser


## Litteratur
*

## Eksterne lenker
* Artikkelen ''Bodil'' i Dansk Biografisk Leksikon
* ''Bodil ( – 1103)'' i Dansk Kvindebiografisk Leksikon
Spikhylle

**Spikhylle** (uttales gjerne *spikhyllå*) er en fast innrettet ildsted som skal gi arbeidslys i ei røykstue. Spikhylla er innrettet for å bruke tyriflis som brensel, og den er plassert i passende høyde over gulvet slik at lyset faller i fanget på en sittende person. Over spikhylla var det avtrekk for os og røyk, det var et rør som førte gjennom taket.

Selve spikhylla kunne være laget på flere måter. En uthult kleberstein plassert på et trefot var det mest alderdommelige, mens ei skål av jern, opphengt under røret som ga avtrekk var en nyere utforming.

Spikhylla ble brukt i røykovnstuer, det vil si at rommets ildsted var lukket, og ikke bidro til belysning av rommet.

Kveldssete kaltes den viktigste sosiale aktiviteten som foregikk rundt spikhylla, det var dagens siste arbeidsøkt. Kveldssete var tiden for husflidsaktiviteter. Kvinnene drev med tekstilarbeid, mens mennene arbeidet i tre og lær, bl.a. drev de med reparasjoner av skotøy. Kombinerte møbler som kunne sittes på og samtidig bruktes til oppbevaring av verktøy etc. hadde sin plass omkring spikhylla – kistestol og kistekrakk. Det var ved spikhylla familien samlet seg, her ble de gode historiene, eventyr og sagn fortalt. Til jul ble spikhylla fjernet. Den hørte til hverdagen, ikke til fest.

Malerinnen Dorothea Follestad laget i 1911 et oljemaleri for Kristiansund Museum som viste spikhylla i bruk på en gård i Todalen på Nordmøre.

Spikhylla er kjent fra Indre Nordmøre, Romsdal og tilstøtende deler av Sør-Trøndelag.

## Kilder
* W.Lund: En røgstue paa Nordmøre. Tidskrift for norsk bondekultur 1906, s. 189–192
* Wilhelm Lund: Ildsteder og belysningsmidler paa Nordmøre. Aarsberetning for 1910. Foreningen til norske fortidsmindesmærkers bevaring. Kra. 1911, s. 141 -167.
* Karl Ragnar Gjertsen: I lyset fra spikhylla. Et stueinteriør fra Todalen 1911 slik Wilhelm Lund og malerinna Dorothea Follestad så det. Årbok for Nordmøre. 1982.

## Eksterne lenker
* Se spikhylle i DigitaltMuseum
San Mateo–Hayward Bridge

**San Mateo–Hayward Bridge**, kjent som **San Mateo Bridge**, er en bro over San Francisco-bukten i California, USA. Broen forbinder San Francisco-halvøya med East Bay, mellom byene San Mateo og Hayward.

Den over 11 km lange broen har seks kjørefelter og er en del av hovedveien *State Route 92*. Årsdøgnstrafikken er på 93000 kjøretøyer. Seilingshøyden er 41 meter. Den åpnet i 1967.

## Eksterne lenker
*  Bay Area Toll Authority – fakta om broen
Paide Linnameeskond

**Paide Linnameeskond** er en estisk fotballklubb fra Paide. Klubben ble grunnlagt i 1990. De spiller i Meistriliiga, det øverste nivået i Estlands seriesystem. De spiller sine hjemmekamper på Paide Ühisgümnaasiumi staadion.

## Sesonger

## Referanser


## Eksterne lenker
* Spillerstall fra Transfermarkt
*  (estisk)
Francis William Aston

**Francis William Aston** (født 1. september 1877 i Harborne, Birmingham, død i 1945 i Cambridge) var britisk kjemiker og fysiker. Han ble tildelt Nobelprisen i kjemi i 1922 for å ha oppdaget isotoper.

Ved hjelp av massespektrografi utførte Aston viktige undersøkelser av grunnstoffenes atomvekter, hvor det viste seg at grunnstoffene ikke var fullt så enhetlige som tidligere antatt, men at det kunne eksistere flere ulike isotoper. Undersøkelsene ble satt sammen til boken *Isotopes* i 1922.

Aston ble innvalgt som medlem av Royal Society 12. mai 1921

## Priser (utvalg)
* 1922 – Nobelprisen i kjemi
* 1922 – Hughesmedaljen
* 1938 – Royal Medal

## Referanser


## Eksterne lenker
Aulacidae

* *[[Aulacus]]*
* *[[Panaulix]]*
* *[[Pristaulacus]]*

**Aulacidae** er en gruppe som hører til blant parasittvepsene og er en familie i ordenen vepser. Det er en forholdsvis artsfattig familie med rundt 200 kjente arter. De forekommer i alle verdensdeler, men mangler på New Zealand og Madagaskar. Én art er registrert i Norge, det er sannsynlig at vi har en til.
 
## Utseende
Middelsstore, vanligvis mørke snylteveps. De hører til gruppen Evanioidea som kjennetegnes ved at bakkroppen (gaster) er festet høyt oppe på propodeum (som egentlig er første bakkroppsledd, men ser ut som en del av thorax). Antennene er lange og trådformede, og består av 13 ledd hos hannene, 14 hos hunnene. De er festet langt nede på hodet, nær underkanten av fasettøynene. Det innerste leddet er tykt og ovalt. Hodet er rundt med forholdsvis små, runde fasettøyne. Brystet er kraftig skulpturert og litt glinsende. Vingene er velutviklede, glassklare, med tydelig vingemerke (pterostigma) i forvingen og tre eller fire tverr-årer rundt midten av forvingen, dette skiller dem fra de andre gruppene i Evanioidea. Bakkroppen (gaster) er slank, mer eller mindre kølleformet, festet nær overkanten av propodeum.

## Levevis
De er parasitoider, som utvikler seg på larver eller pupper av ulike insekter og til slutt dreper disse før de forpupper seg. Aulacidenes larver lever trolig alle på treborende larver av vepser eller biller. Kjente vertsarter er i familiene løvtrevepser (Xiphydriidae), trebukker (Cerambycidae) og praktbiller (Buprestidae).

## Fossiler
Flere fossile arter blir plassert i denne familien, de synes imidlertid ikke å være nært beslektet med de nålevende artene.

## Systematisk inndeling / europeiske arter

* ordenen vepser, (Hymenoptera)
** gruppen stilkvepser, Apocrita 
*** gruppen Evanioidea 
**** familien Aulacidae – i tillegg til de beskrevne er det kjent ca. 40 til nå ubeskrevne arter fra Australia
***** slekten *[[Aulacus]]* Jurine, 1807 – ca. 57 arter, alle verdensdeler
****** *[[Aulacus striatus]]* Jurine, 1807 – det meste av Europa, også i Norge
***** slekten *[[Panaulix]]* Benoit – 2 arter, Afrika
***** slekten *[[Pristaulacus]]* Kieffer, 1900 – ca. 110 arter, vidt utbredt
****** *[[Pristaulacus barbeyi]]* (Ferriére, 1933)
****** *[[Pristaulacus chlapowskii]]* Kieffer, 1900 – Mellom-Europa
****** *[[Pristaulacus compressus]]* (Spinola, 1808) – Mellom-Europa
****** *[[Pristaulacus galitae]]* (Gribodo, 1879) – Mellom-Europa
****** *[[Pristaulacus gibbator]]* (Thunberg, 1822) – finnes i Sverige
****** *[[Pristaulacus gloriator]]* (Fabricius, 1804) – Mellom-Europa
****** *[[Pristaulacus lindae]]* Turrisi, 2000 – bare kjent fra Sicilia
****** *[[Pristaulacus mourguesi]]* Maneval, 1935 – Mellom-Europa
****** *[[Pristaulacus patrati]]* (Audinet-Serville, 1833) – Mellom-Europa
****** *[[Pristaulacus proximus]]* Kieffer, 1906 – Spania

## Referanser


## Kilder
* Tree of Life Aulacidae
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm

## Eksterne lenker
*
JK Sillamäe Kalev

**JK Sillamäe Kalev** er en estisk fotballklubb fra Sillamäe som ble grunnlagt i 1951. Klubben spiller i Meistriliiga, det øverste nivået i det estiske seriesystemet. Sillamäe Kalevs spiller sine hjemmekamper på Sillamäe Kalevi Staadion, som rommer 2000 tilskuere.

Kalev spilte i Meistriliiga de to første sesongene tidlig på 1990-tallet, men spilte på lavere nivåer inntil de rykket opp igjen i 2007.

## Spillerstall
Per 27. april 2017

## Eksterne lenker
* Spillerstall fra Transfermarkt
*  (estisk, russisk og engelsk)
Third Mainland Bridge

**Third Mainland Bridge** er den lengste av tre broer som forbinder Lagos-øya med fastlandet i Lagos, Nigeria. De to andre broene er Eko- og Carter-broene. Third Mainland Bridge er Afrikas lengste bro som går over hav. Veibroen ble åpnet av president Ibrahim Babangida i 1990, og er 11,8 km lang.

## Eksterne lenker
* Third Mainland Bridge, kart fra Google Maps.
Ichneumonoidea

* Braconidae
* Darwinvepser (Ichneumonidae)

**Ichneumonoidea** er en svært artsrik gruppe av insekter. Tross at den bare omfatter to familier, Braconidae og darwinvepser (Ichneumonidae), antar man at gruppen omfatter minst  arter på verdensbasis. I Norge er gruppen dårlig undersøkt, men det kan finnes så mange som - arter i landet. Sannsynligvis er Ichneumonoidea søstergruppen til broddvepsene (Aculeata), som omfatter blant andre stikkvepser, bier og maur. Disse to gruppene omfatter mesteparten av artene av vepser.

## Utseende
Små til store (1–60&nbsp;mm, inkludert eggleggingsrøret kan de bli over 100&nbsp;mm), slanke snylteveps, vanligvis mørke på farge. Vingene har tydelig vingemerke og godt utviklet årenett. Beina er lange og kraftige, antennene trådformede med minst 16 ledd.

## Levevis
Disse artene er parasitoider som utvikler seg i larver eller pupper av ulike insekter.

## Eksterne lenker
*
Béthune

**Béthune** er en by og kommune nord i Frankrike. Den er *[[sous-préfecture]]* (administrasjonssenter) i departementet Pas-de-Calais i regionen Hauts-de-France, og har rundt 30&nbsp;000 innbyggere.

## Historie
Béthune ligger i den tidligere provinsen Artois.

## Attraksjoner
Béthune er kjent for *[[Beffroi]]*, klokketårnet som står midt i byen. Tårnet er et av de 56 klokketårnene i Belgia og Frankrike som er innskrevet i verdensarven av UNESCO.

## Befolkningsutvikling
***Antall innbyggere i kommunen Béthune***

## Referanser
* Kommunedata fra INSEE


## Eksterne lenker
* 
* Kommunedata INSEE
Refstad allé (Oslo)

**Refstad allé** (1–47, 2–36) er en vei på Refstad i Bydel Bjerke i Oslo. Veien begynner i krysset Sinsenveien / Refstad allé i sørvest og ender opp nær Trondheimsveien ved Bjerke Travbane i nordøst. Veien er i underkant av 500 meter lang, og består av blokker (like nr) og villabebyggelse (ulike nr). Blokkene tilhører Refstad borettslag og ble bygget av Oslo Bolig- og Sparelag (OBOS) med innflytting i 1955.

Det er gangforbindelse mellom Refstad allé og Trondheimsveien. Refstad allé var opprinnelig en del av den gamle Trondheimsveien før denne ble utvidet til 4-felts vei.

## Se også
*Liste over Oslos gater

## Referanser
Enetsere

**Enetsere**, **enets** eller **jenisejere** (også kalt *jenisejsamojeder* og *karasasamojeder*) er et samojedisk urfolk som tradisjonelt lever på Tajmyrhalvøya ved Nordishavet, lengst nord i Sibir, der folket historisk sett har vært inndelt som tundra-enetsere og taiga-enetsere.

Enetsere snakker tradisjonelt enetsisk, som deles inn i de to ulike dialektene *tundra-enetsisk* og *skog-enetsisk*.

Enetsere er truet som eget folk. Folketellingen i 2002 viste at det kun var 237 enetsere igjen. Av disse snakket 30 personer tundra-enetsisk og 40 personer skog-enetsisk.

## Referanser
Jenisejere

**Jenisejere** er et sibirsk folkeslag som en gang i tiden bodde over store deler av Sibir og i deler av Mongolia og Kina. De var del av konføderasjonen xiongnu og skapte det senere Zhaodynastiet i Kina. Idag er keterne de eneste gjenlevende av jenisejerne. Dagens ketere bor langs den østlige delen av den midterste strekningen til elven Jenisej. Under folketellingen i 2010, var det  ketere i Russland.

## Noter



## Referanser
Morten Giæver

**Morten Giæver** (født 20. mai 1982 i Alta) er en norsk tidligere fotballspiller.  

Han har spilt for Tromsdalen UIL, Tromsø IL, Skarp IF, Finnsnes IL, Sarpsborg 08, Ull/Kisa og Bærum SK.. Giæver har også spilt 19 U-landskamper og scoret ett mål for Norge. 

Giæver ble i 2004 idømt en to ukers fengselsstraff etter å ha nektet verneplikten.

Han har en utdannelse fra Høyskolen Westerdals, som tekstforfatter.

## Referanser


## Eksterne lenker
* 
* Giæver til S08 
* Profil på TUIL.no
Fredrik Allertsen

**Fredrik Riise Allertsen** (født 5. januar 1991 i Tromsdalen) er en norsk fotballspiller.  

Han har blant annet spilt for Tromsdalen, Kvik Halden, Senja, Finnsnes, Fløya og Lyn. 

Han starter karrieren i Tromsdalen UIL hvor han ble tatt opp i A-lagsstallen i 2007-sesongen. Allertsen har kamper for det norske G17-landslaget. 

## Referanser


## Eksterne lenker
* 
* Profil på TUIL.no
Šeteniai

**Šeteniai** (polsk: *Szetejnie*) er en landsby i Kėdainiai kommune i Litauen. Den ligger 13 km nord for Kėdainiai, ved bredden av Nevėžiselven.

12. juni 1999 ble Czesław Miłosz kultursenter åpnet i låven hvor Czesław Miłosz ble født, og dette inneholder blant annet en utstilling viet Miłosz.

## Kjente mennesker

* Tidligere utenriksminister Juozas Urbšys (1896–1991)
* Nobelprisvinner Czesław Miłosz (1911–2004)
Mantes-la-Jolie

**Mantes-la-Jolie** (ofte kalt bare *Mantes*) er en kommune i de vestlige forstedene til Paris i Frankrike, men har status som by. Den ligger 48,4 km fra sentrum av Paris, og er *[[sous-préfecture]]* (underprefektur) i departementet Yvelines.

## Historie
Mantes lå halvveis mellom maktsentrene til hertugene av Normandie i Rouen og kongene av Frankrike i Paris. Sammen med det meste av Nord-Frankrike skiftet området eier mange ganger under hundreårskrigen. Filip Augustus døde i Mantes 14. juli 1223.

Louis XIV opprettet en fabrikk for musikkinstrumenter i Mantes, og byen ble valgt til senter for produksjon av messing- og treblåseinstrumenter. På 1800-tallet kom det mange malere til byen, særlig Corot, som malte kjente bilder av broen og katedralen. Prokofiev var her sommeren 1920 og orkestrerte balletten *[[Chout]]*.

Byen ble opprinnelig kalt Mantes-sur-Seine (som betyr «Mantes ved Seinen»), men da Mantes ble slått sammen med kommunen Gassicourt i 1930 ble den nye kommunen kalt Mantes-Gassicourt.

Under andre verdenskrig ble Mantes det første allierte brohodet over Seinen den 9. august 1944. Byen ble hardt rammet av krigen.

7. mai 1953 fikk kommunen offisielt navnet Mantes-la-Jolie (som betyr «Mantes den vakre»), visstnok som en referanse til et brev kong Henrik IV skrev til elskerinnen sin, Gabrielle d'Estrée, som bodde i Mantes: «Jeg er på vei til Mantes, min vakre».

## Referanser


## Eksterne lenker
*
Misodendraceae

Se teksten

**Misodendraceae**  er en plantefamilie av parasittiske planter som lever som misteltein-aktige snyltere og vokser på busker av sydbøkfamilien (*Nothofagus*). Familien har bare en slekt – ***Misodendrum*** (noen ganger feilskrevet som *Misodendron*) – og hører til i ordenen Santalales. Den omfatter 12 arter som vokser i Sør-Amerika.

Gruppa er plassert som en familie i Santalales i alle de tre APG-systemene. 

## Arter
Artene omfatter blant annet følgende, ufullstendige liste:
* *[[Misodendrum angulatum]]*
* *[[Misodendrum macrolepis]]* 
* *[[Misodendrum gayanum ]]*
* *[[Misodendrum punctulatum ]]*
* *[[Misodendrum linearifolium ]]*
* *[[Misodendrum brachystachyum ]]*
* *[[Misodendrum oblongifolium ]]*
* *[[Misodendrum quadriflorum ]]*

## Eksterne lenker
* 
* Misodendraceae  – beskrivelse i: L. Watson og M.J. Dallwitz  (1992–) – *The families of flowering plants*.
Balanophoraceae

Se teksten

**Balanophoraceae**  er en plantefamilie av parasittiske planter som lever som snyltere på røtter av andre planter og trær. Familien har bare minst 17 slekter – og trolig mer enn 120 arter. Den hører til i ordenen Santalales. 

Plantene består av en underjordisk rotfruktaktig del som lever på røttene av andre planter, og som utvikler de sammensatte, sopp-liknende blomsterstandene som er det som sees av planta over bakken. Plantenes frukter er små, enfrøa akener som kan være omgitt av saftig vev eller som er aggregrert i samfrukter. De har ikke et ordentlig rotsystem, men snylter på vertsplanta.

Gruppen ble ikke plassert under *Santalales* i  APG II-systemet i 2003, men i ettertid har *The Angiosperm Phylogeny Group* konkludert med at gruppen trolig utgjør en naturlig familie i denne ordenen.

## Slekter
Slektene omfatter:
* *[[Balanophora]]*
* *[[Chlamydophytum]]*
* *[[Corynaea]]*
* *[[Dactylanthus]]*
* *[[Ditepalanthus]]*
* *[[Exorhopala]]*
* *[[Hachettea]]*
* *[[Helosis]]*
* *[[Langsforffia]]*
* *[[Lophophytum]]*
* *[[Mystropetalon]]*
* *[[Ombrophytum]]*
* *[[Rhopalocnemis]]*
* *[[Sarcophyte]]*
* *[[Scybalium]]*
* *[[Thonningia]]*
* Utdødd: *Senftenbergia*

## Eksterne lenker
* 
* Balanophoraceae – beskrivelse i: L. Watson og M.J. Dallwitz (1992–) – *The families of flowering plants*.
FA-cupen 1907/08

**FA-cupen 1907/08** var den 37. sesongen av den engelske FA-cupen. Wolverhampton Wanderers slo Newcastle United 3&ndash;1 i finalen.

## Første runde

## Andre runde

## Tredje runde

## Fjerde runde

## Semifinaler

## Finale

## Referanser
Music for a While

**Music for a While** er et norsk musikkensemble. Ensemblet har hentet navnet sitt fra en av musikkhistoriens mest kjente sanger, «Music for a While», av barokkomponisten Henry Purcell. I teksten heter det at «musikk kan, for et øyeblikk, fordrive alle dine bekymringer». Deres første plate heter *[[Weill Variations]]*, og ble gitt ut i oktober 2007. 

Ensemblet består av: 
*Tora Augestad (sang) 
*Stian Carstensen (trekkspill)
*Mathias Eick (trompet) 
*Martin Taxt (tuba)  
*Pål Hausken (trommer)

## Eksterne lenker
*
Erythropalaceae

Se teksten

**Erythropalaceae** er en omstridt, men mulig plantefamilie i ordenen Santalales. De vokser i Kina, Sørøst-Asia, Indonesia og Malaysia. Gruppen består av bare én slekt – ***Erythropalum***. Gruppen ble ikke anerkjent under *Santalales* i  APG II-systemet i 2003, men isteden ble de to artene lagt under familien **[[Olacaceae]]**. 

Det kan derimot være gode grunner til å splitte opp denne familien og fordele slektene og artene på nye grupper. *The Angiosperm Phylogeny Group* har i nyere tid antydet familien som en selvstendig gruppe i *Santalales*.

## Slekter og arter
Familien har én slekt med to arter:
* *[[Erythropalum]]*
** *[[Erythropalum scandens]]*
** *[[Erythropalum vagum]]*

## Eksterne lenker
* 
* Erythropalaceae – beskrivelse i: L. Watson og M.J. Dallwitz (1992–) – *The families of flowering plants*.
Syrias riksvåpen

**Den arabiske republikken [[Syria]]s riksvåpen** ble antatt i sin nåværende form i 2025. Riksvåpenet viser en gylden ørn med tre stjerner over. Inntil 2025 var våpenet er en gull hauk med vingene ut til hver side og hodet vendt bakover (heraldisk venstre). På brystet har den et skjold med farger (tinkturer) og stjerner fra landets flagg . Hauken er Qureish-stammens tegn. Under skjoldet er det to kryssede, grønne laurbærgrener. Hauken holder i klørne et grønt bånd som ligger over halefjærene og har landets navn skrevet i svart: الجمهورية العربية السورية, «al-Tsjumhūriyya al-‘arabiyya as-sūriyya». Hauken er også å finne i Kuwaits statsmerke

## Historisk utvikling

Fil:Emblem of Syria (1945–1958).svg|Syrias riksvåpen 1945-1958
Fil:Coat of arms of the United Arab Republic (1958–1971).svg|Den forente arabiske republikks riksvåpen 1958-1961
Fil:Coat of arms of the Federation of Arab Republics (1972–1977).svg|Føderasjonen av arabiske republikkers riksvåpen 1972-1980
Fil:Emblem of Syria (1980–2024).svg|Syrias riksvåpen 1980–2025

Riksvåpen ble første gang brukt ved uavhengigheten 17. april 1946 som tegn på offisielle dokumenter. Fra 1950 kom våpenet også på myntene, med et avbrudd 1958-1961, da Syria var en del av Den forente arabiske republikk. Våpenet var da Saladins ørn. Skjoldet har alltid inneholdt nsjonalflagget. Båndet har alltid hatt landets navn.

## Referanser


## Litteratur
Røsjø, Bjarne (oversetter): *Flagg og riksvåpen*, 2006
Kinso

**Kinso** er ei elv i Ullensvang kommune i Hordaland (Vestland fylke). Elva begynner på den nordvestligste delen av Hardangervidda, faller ned gjennom Husedalen gjennom en rekke spektakulære fosser, og munner ut i Hardangerfjorden ved Kinsarvik. Elva er varig vernet mot kraftutbygging, og store deler av nedbørfeltet ligger innenfor Hardangervidda nasjonalpark.

Hovedelva, som øverst kalles Stora Kinso, har utspring i flere små vatn sørøst for Hårteigen. Fra vest kommer Vetla Kinso, som kommer fra områdene øst for Høgahæ. De to elvene møtes i Nedsta Onkjelvatnet (1&nbsp;197&nbsp;moh), og herfra renner Kinso nordover til Veivatnet (1&nbsp;172&nbsp;moh), den største innsjøen i vassdraget. Fra Veivatnet fortsetter elva mot nordvest gjennom en brei og vid dal med flere mindre innsjøer, til den ved Rjuvavatnet (900&nbsp;moh) befinner seg på kanten av den dype og trange Husedalen. Fra Rjuvavatnet faller elva ned i Husedalen gjennom den 246 meter høye Søtefossen. Videre nedover dalen renner elva over flere botnformede hyller med fosser i mellom. Etter Søtefossen kommer den trange Nykkjesøyfossen, deretter den langstrakte, 180&nbsp;meter høye Nyastølfossen. Nederst ligger Tveitafossen, som er utbygd med et lite kraftverk. Nedenfor Tveitafossen blir dalen bredere, og Kinso møter sideelva Vivippo som kommer fra øst. Elva munner ved Kinsarvik ut i Kinsarvikbukti i Hardangerfjorden.

Vassdraget ble i 1973 vernet mot kraftutbygging i Verneplan I for vassdrag.

## Referanser
Traffic Message Channel

**Traffic Message Channel** er en GPS som analyserer trafikkmeldinger fra en trafikkovervåkningssentral, og kan på den måten styre unna hindringer og køer som er skapt enten av bilulykker, mye trafikk, vanskelige kjøreforhold eller veiarbeid.

NRK har hatt et prøveprosjekt med TMS-RDS. Da dette benytter FM båndet, blir tjenesten lagt ned ved slukking av FM båndet.
Preben Yttergård Hanssen

**Preben Yttergård Hanssen** (født 22. juni 1986 i Tromsø) er en norsk fotballspiller som spiller på midtbanen for Tromsdalen UIL. Han har tidligere spilt for Tromsø IL. Han kom til TUIL fra Skarp foran 2006-sesongen og har 53 obligatoriske kamper og 1 mål for klubben. Hanssen fikk sin debut for TUIL i åpningskampen av Adeccoligaen 2006 mot Aalesund, hvor han scoret sitt hittil eneste mål.  

## Eksterne lenker
* Profil på TUIL.no
Nanogelé

:*Nanogelé må ikke forveksles med [[aerogel]].*
**Nanogelé** er en gel  med en partikkelstørrelse på opptil 500 nanometer. Nanogel brukes innen medisinsk behandling, bl.a. til behandling av brannskader.

## Referanser
Yuyang

**Yuyang** (kinesisk: 榆阳区, pinyin: *Yúyáng Qū*) er et bydistrikt i byprefekturet Yulin (榆林) i provinsen Shaanxi. 

Yuyang har et areal på 7&nbsp;053&nbsp;km² og teller ca. 460&nbsp;000&nbsp;innbyggere (2004).

## Eksterne lenker
* Yuyang Qu
Trini Lund

**Trini Austin Lund** (født 23. januar 1951) er en norsk skuespiller.

Hun er født i London og er oppvokst i England og i Oslo. Faren Vilhelm Lund (1900–1982) var også skuespiller. Etter skolegang på den katolske St. Sunniva skole studerte hun og gikk ut av Statens teaterhøgskole i 1975. Hun var tilknyttet Det Norske Teatret fra 1978 til 2022 og har hatt roller i stykker som "Vårt vesle krypinn" i 1979, "Vegen til Mekka" i 1987 og "Tida er vår heim" i 1993–1994.

På TV ble hun i 1978 kjent som «Elis» i Blindpassasjer (TV-serie), samboer til en debuterende Bjørn Floberg som «Akeron».  Året før spilte hun i «Sunniva Sylvin» i Lykkespill (TV-serie) som kjæresten til Bjørn Floberg og Georg Løkkeberg.

Hun har også medvirket i kabareten "Nå seile vi på Mjøsa" basert på Alf Prøysens musikk, deriblant Så seile vi på Mjøsa i 1989.

Lund  sto for tekstutvalget til sin solo i Bertolt Brechts kabaret "Blodhunden", som hun utviklet 1988–89 i samarbeid med regissør Erik Lie. 

I 1984 reiste hun og Henrik Scheele med Cirkus Berny som klovner. Året etter, i 1985, satte de opp Cabaret i Bernys sirkustelt på Majorstuen med Trini og Frode Rasmussen, Trini var Sally Bowles.

## Roller (utvalg)

* «Susanne Sylvin» i TV-miniserien *[[Lykkespill]]* (1977)
* «Elis» i TV-miniserien *[[Blindpassasjer (TV-serie)|Blindpassasjer]]* (1978)
* «Frk. Suenson» i filmen *[[Formynderne]]* (1978)
* «Bente» i filmen *[[Kronprinsen (film)|Kronprinsen]]* (1979)
* «Fru Starvik» i TV-miniserien *[[Spionskipet]]* (1983)
* «Bestis» i TV-serien *Mens vi venter på far* (i TV-programmet *[[Midt i smørøyet]]*) (1995)
* «Amanda Bokken» i filmen *[[Mørkets øy]]* (1997)
* «Bestyrerinne» i TV-serien *[[Nini]]* (1998)
## Referanser


## Eksterne lenker
*
Baota

**Baota** (kinesisk: 宝塔区, pinyin: *Bǎotǎ Qū*) er et bydistrikt i byprefekturet Yan'an  i provinsen Shaanxi i Folkerepublikken Kina. 

Det har et areal på 3&nbsp;556&nbsp;km² og teller 400&nbsp;000&nbsp;innbyggere (2004). 

## Historie
På staten Qins tid var området organisert som fylket Gaonu i kommanderiet Shang.  I 1937 gjorde Det kinesiske kommunistiske partis sentralkomite Yan'an til administrativt sete for Shaan-Gan-Ning grensedistrikt.  I 1949 ble områdets navn endret til Yan'an fylke.  I 1972 ble det reorganisert til å danne Yan'an-sonens fylkesnivås Yan'an-by. Med det ble fylkesnivåsenheten gjort til distriktet Baota.

## Administrative enheter
Distriktet består av tre subdistrikter: Baota-shan, Nanshi og Fenghuang-shan; elleve storkommuner: Liulin, Hezhuangping, Ceyuan, Qiaogou, Liqu, Yaodian, Ganguyi, Qinghuabian, Panlong, Sørlige Niwan, og Linzhen; og ni kommuner: Chuankou, Wanhua, Fengzhuang, Yuanlong-tempelet, Qucun, Guantun, Madongchuan, Songshu-lin, og Guanzhuang.

## Eksterne lenker
* Informasjonsside
Bryan Hodge

**Bryan Johnstone Hodge** (født 23. september 1987 i Hamilton) er en skotsk fotballspiller. Hodge er midtbanespiller, og han har representert Skottland på ungdomsnivå med U17, U18, U19 og U20.

## Karriere
Hodge startet sin profesjonelle fotballkarriere som lærling hos Blackburn Rovers i august 2006. Han ble lånt til Mansfield Town sent i februar 2007 der han skulle få oppleve førstelagsfotball, og gjorde ni opptredener før han returnerte til Blackburn i april 2007. Han sluttet seg til Millwall på lån i november 2007,, der han gjorde 13 liga- og cup-opptredener i løpet av to måneder i klubben. Han signerte en ny kontrakt med Blackburn før han sluttet seg til Darlington på lån i februar 2008. Hodge gjorde sin debut hos Blackburn Rovers i FA Cup møtet med Blyth Spartans 5. januar 2009.

## Landslag
Hodge har vært en del av Skottland i klassene Under 17, Under 18, Under 19, og Under 20.

## Referanser


## Eksterne lenker
*
Yintai

**Yintai** (kinesisk: 印台区; pinyin: *Yìntái Qū*) er et bydistrikt i byprefekturet  Tongchuan i provinsen Shaanxi. 

Den har et areal på 627&nbsp;km² og teller 240&nbsp;000&nbsp;innbyggere (2004).

## Administrative enheter
**Subdistrikter:**
*Chengguan, Sanlidong. 
**Storkommuner:**
*Yuhua, Jinsuoguan, Wangshiwa, Hongtu, Azhuang, Guangyang, Chenlu. 
**Kommuner:**
*Yintai, Xiaojiabao, Gaolouhe.

## Eksterne lenker
* Informasjonsside
Selkupere

**Selkupere** eller **ostjaksamojeder** er et samojedisk urfolk som holder til nord i Russland. De lever i områdene Tomsk oblast, Krasnojarsk kraj, Jamalo-Nenetsk og Nenetsk.

Selkupere deles inn i *tundra-selkupere* (nordlig populasjon) og *skogs-selkupere* (sørlig populasjon). De snakker selkupisk og talte 4&nbsp;249 personer ved folketellingen i 2002.
Wangyi

**Wangyi** (kinesisk: 王益区; pinyin: *Wángyì Qū*) er et bydistrikt i byprefekturet  Tongchuan  i provinsen Shaanxi. 

Den har et areal på 162 km² og teller 210&nbsp;000 innbyggere (2004).

## Eksterne lenker
* Informasjonsside
Yaozhou

**Yaozhou** er et bydistrikt i byprefekturet  Tongchuan i provinsen Shaanxi. Den har et areal på 1617&nbsp;km² og teller ca.  innbyggere (2004).

## Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 

## Fotnoter

## Eksterne lenker
* Informasjonsside
Weicheng (Xianyang)

**Weicheng** (kinesisk: 渭城区; pinyin: *Wèichéng Qū*) er et bydistrikt i byprefekturet Xianyang i provinsen Shaanxi i Folkerepublikken Kina. 

Det har et areal på 272&nbsp;km² og teller 400&nbsp;000&nbsp;innbyggere (2004).

Xi'an Xianyang internasjonale lufthavn ligger i bydistriktet.

## Kulturminner
I dette bydistriktet er restene av Xianyangpalasset, mausoleet Han Yang Ling (汉阳陵) for Han-keiseren Jingdi, dessuten Changling-mausoleet, det Tang-tidige gravanlegg Xing Ning Ling (兴宁陵), den Ming-tidige nordlige jernpagode, og Xianyangs konfuciustempel, som alle er oppførte på Folkerepublikken Kinas liste over kulturminner.

I tillegg er det en rekke graver også fra Zhou-tiden.

## Administrative enheter
**Subdistrikter:**
*Zhongshan 中山街道, Wenhuilu 文汇路街道, Xinxing 新兴街道, Weiyang 渭阳街道

**Storkommuner:**
*Weicheng 渭城镇, Yaodian 窑店镇, Zhengyang 正阳镇, Zhongling 周陵镇, Dizhang 底张镇, Beidou 北杜镇

## Eksterne lenker
* Informasjonsside
Weibin (Baoji)

**Weibin** er et bydistrikt i byprefekturet Baoji i den kinesiske provins Shaanxi. 

Det har et areal på 842 km² og teller  innbyggere (2020).

## Fotnoter


## Referanser


## Eksterne lenker
* Informasjonsside
Weibin

**Weibin** kan være:
*Bydistriktet Weibin i byprefekturet Baoji i provinsen Shaanxi i Folkerepublikken Kina;
*Bydistriktet Weibin i byprefekturet Xinxiang i provinsen Henan i Kina.
Weicheng

**Weicheng** kan være:
*Bydistriktet Weicheng i byprefekturet Xianyang i provinsen Shaanxi i Folkerepublikken Kina;
*Bydistriktet Weicheng i byprefekturet Weifang i provinsen Shandong i Kina.
Qindu

**Qindu** (kinesisk: 秦都区; pinyin: *Qíndū Qū*) er et bydistrikt i byprefekturet Xianyang i provinsen Shaanxi i Folkerepublikken Kina. 

Det har et areal på 251&nbsp;km² og teller 430&nbsp;000&nbsp;innbyggere (2002).

I bydistriktet  ligger ruinene av Shahe-broen (fra Qin- og Han-tiden) som ble oppført på Folkerepublikken Kinas liste over kulturminner i 2013.

## Eksterne lenker
* Informasjonsside
Yangling

**Yangling** (kinesisk: 杨陵区; pinyin: *Yánglíng Qū*) er et bydistrikt i byprefekturet Xianyang i provinsen Shaanxi i Folkerepublikken Kina. 

Det har et areal på 94&nbsp;km² og teller 140&nbsp;000&nbsp;innbyggere (2004).

## Historie
Yangling presenterer seg som det kinesiske landbrukets vugge. Det var her at ca. 2000 år f.Kr. at den legendariske landbruksguden Hou Ji fra kinesisk mytologi ble født. Han underviste de lokale jordbrukere om landbrukets metoder. 

Yangling har sitt navn fra familiegravene til keiser Yang Jian (楊堅), Wendi. Det var han som grunnla Suidynastiet.  Her ligger Tailing-mausoleet for keiser Wendi. Det er oppført på Folkerepublikken Kinas liste over kulturminner.

## Referanser


## Eksterne lenker
* Informasjonsside
Shangzhou

**Shangzhou** (kinesisk: 商州区; pinyin: *Shāngzhōu Qū*  ) er et bydistrikt i byprefekturet Shangluo i den kinesiske provins Shaanxi. 

Den har et areal på 2&nbsp;672&nbsp;km² og teller 550&nbsp;000&nbsp;innbyggere (2004). 

## Eksterne lenker
* Informasjonsside
Xingping

**Xingping** (kinesisk: 兴平; pinyin: *Xīngpíng*) er et byfylke i provinsen Shaanxi i Folkerepublikken Kina. Det ligger under byprefekturet Xianyang.

Befolkningen var på  innbyggere i 1999.

## Kulturminner
I fylket ligger Han-keiseren Wus gravmæle Maolingmausoleet (*Maoling*,  茂陵) og Huo Qubings grav (*Huo Qubing mu*); begge ble i 1961 oppført på Folkerepublikken Kinas liste over kulturminner. Oppført på samme liste er dessuten Tang-tidens Qingfan-pagode (清梵寺塔, *Qīngfàn sì tǎ*).

Men også gravmælet Han Weiling ligger i samme fylke.

## Referanser


## Eksterne lenker
* Lokalregjeringens hjemmesider 
* Maoling Mausoleum 
* Maoling Museum 
* Maoling Mausoleum of Emperor Wu Di of the Han Dynasty (206 BC- AD 220)
* Mao Mausoleum
* Die "Weisse Pyramide" entdeckt! Es ist das Maoling-Mausoleum!
* Maoling bowuguan (Maoling Museum) 
* Li Jiajun, Xi'an Jiaotong University: West Han Artifacts of Han Yangling Mausoleum Museum, Maoling Mausoleum Museum, and Xianyang Museum in Xi'an
Jordskjelvet i Damxung 2008

**Jordskjelvet i Damxung** i 2008 rammet fylket Damxung i Xizang (Tibet) vest for Lhasa i Folkerepublikken Kina omkring kl. 16,30 kinesisk tid den 6. oktober 2008.

Jordskjelvet var på en styrke av 6,4 på momentmagnitudeskalaen og kostet ti mennesker livet. Av etterskjelvene kom tre opp i en styrke på over 5 på samme skala. Området er tynt befolket fjellplatå.
FA-cupen 1908/09

**FA-cupen 1908/09** var den 38. sesongen av den engelske FA-cupen. I finalen spilte Bristol City og Manchester United. Finalen ble spilt 24. april 1909 i Crystal Palace i London.

## Første runde

## Andre runde

## Tredje runde

## Fjerde runde

## Semifinaler

## Finale

## Referanser
Velupillai Prabhakaran

**Velupillai Prabhakaran**, med tilnavnet «Thambi» (lillebror), (1954–2009) var leder for Tamiltigrene, en militant organisasjon som ønsker å opprette en uavhengig tamilsk stat i deler av Sri Lanka. 

## Biografi
Velupillai Prabhakaran ble født i den nordlige kystbyen Velvettithurai, som den yngste av fire søsken. Han var født inn i en hinduistisk familie, og ble med i studentgruppen TIP. Han skal ha vært en gjennomsnittlig student, sky og opptatt av bøker. I 1972 grunnla Prabhakaran organisasjonen «De nye tamilitigerne», som ble en forgjenger til flere andre som protestert mot den politiske retningen landet tok etter frigjøringen fra Storbritannia som satte minoriteten med tamiler opp mot majoriteten i det singalesiske folket.

I 1975, etter å ha blitt sterkt involvert i tamil-bevegelsen, utførte han sitt første politiske drap, mot ordføreren i Jaffna, Alfred Duraiappah, ved å skyte han på kloss hold da han gikk inn i et hindu-temple i Ponnaalai. Drapet var et svar på en hendelse i januar 1974, der ni tamiler ble drept og 50 skadet av politiet. Radikale tamiler hadde lagt skylden på Alfred Duraiappah, da han støttet Sri Lanka Freedom Party (SLFP) som var involvert i volden, og for å ha forrådt de tamilske nasjonalistene på Jaffna-halvøyen.

Indiske myndigheter anklaget ham også for å være innblandet i drapet på Rajiv Gandhi i 1991, da en selvmordsbomber angivelig skal ha angrepet etter ordre fra Prabhakaran. Han anses også å være ansvarlig for selvmordsangrepet som tok livet av Sri Lankas president Ranasinghe Premadasa den 1. mai 1993.

Han ble ettersøkt av Interpol for terrorisme, mord, organisert kriminalitet og konspirasjon for å utføre terrorisme.  

Et lik som ble antatt å være Prabhakarans ble funnet av hæren i Sri Lanka den 17. mai 2009. Meldingene om han var død eller ikke, vekslet i tiden etter den første meldingen, men den 18. mai bekreftet srilankiske regjeringskilder at Prabhakaran var funnet død. Han skal ha blitt skutt under kamper med fremrykkende regjeringsstyrker. Tre andre tamilske opprørsledere og Prabhakarans sønn ble også funnet drept, ifølge regjeringen. Et bilde av liket ble offentliggjort av myndighetene den 19. mai, selv om tamilgeriljaen fremdeles hevdet at han var i live. Sønnen til Prabhakaran, Charles Anthony, var også blant de døde som var identifisert, ifølge myndighetene.

## Referanser
Jordskjelvet i Kunlun 2001

**Jordskjelvet i Kunlun** i 2001, også kjent som *jordskjelvet i Kokoxili*, fant sted den 14. november 2001 kl 17,26 kinesisk tid, med episenter nær Kokoxili, nær grensen mellom Qinghai og Xinjiang i en tungt tilgjengelig fjellregion. Med en momentmagnitude på 7,8 Mw var det Kinas kraftigste jordskjelv på femti år. 

Ingen dødsfall ble meldt, noe som må skyldes den svært lave befolkningstetthet i fjellene og at her nesten ikker finnes noen hus med mer enn én etasje. 

Kunlun er navnet på de fjellene som strekker seg langs Tibets nordgrense.

Jordskjelvet etterlot seg den lengste overflatebruddstrekning man noensinne har sett etter noe enkeltjordskjelv noe sted i verden. Den var ca. 450 km lang.
Tarjei Hansen Gautestad

**Tarjei Hansen Gautestad** (født 15. april 1990 i Tromsdalen) er en norsk fotballspiller som spiller for Lyngen/Karnes.

Han har spilt i Tromsdalen UIL store deler av sin karriere, men var utlånt til Lyngen/Karnes høsten 2007. Gautestad ble tatt opp i A-lagsstallen til TUIL i 2008-sesongen og har én kamp for klubben i 1. divisjon, da som innbytter. Høsten 2010 gikk han permanent til Lyngen/Karnes. 

## Referanser


## Eksterne lenker
* Profil på TUIL.no
JK Tammeka Tartu

**JK Tammeka Tartu** er en estisk fotballklubb fra Tartu. Klubben oppstod da to klubber fra Tartu, Maag (Merkuur) Tartu og Tammeka Tartu ble slått sammen i 2006. Det nye navnet var JK Maag Tammeka Tartu, men i 2009 stoppet lagets hovedsponsor, AS Maag-gruppen, støtte, så navnet ble endret til JK Tammeka Tartu. De spiller i Meistriliiga, det høyeste nivået i Estlands seriesystem. Tamme Staadion er lagets hjemmebane.

## Sesonger

## Referanser


## Eksterne lenker
*
Jordskjelvet i Panzhihua 2008

**Jordskjelvet i Panzhihua** i 2008 var et skjelv på en styrke av 6,1 Ms (5,7 Mw) som rammet sør i provinsen Sichuan i Folkerepublikken Kina den 30. august 2008 kl. 16,30 kinesisk tid. Det rystet også områder over grensen i provinsen Yunnan.

Det var ikke noe etterskjelv etter det meget kraftige og dødbringende jordskjelvet i Wenchuan som hadde rammet nordligere deler av provinsen fem måneder tidligere.

Hovedskjelvet ble fulgt av mer enn 400 etterskjelv. Det forårsaket 40 dødsfall, sammenbruddet av 10&nbsp;000 hjem, og skader på områdets infrastruktur.
Evelin Ilves

**Evelin Ilves** (tidligere **Evelin Int-Lambot**) (født 20. april 1968) var Estlands førstedame. Hun giftet seg i 2004 med sin samboer gjennom mange år, Toomas Hendrik Ilves, som i 2006 ble valgt til Estlands president. Ekteskapet ble oppløst i 2015.

Hun vokste opp i Saku utenfor Tallinn. Hun studerte medisin ved Universitetet i Tartu og har hatt sin karriere i kommunikasjons- og reklamebransjen. Hun er også reiselivsgründer.

## Referanser


## Eksterne lenker
* Evelin Ilves' side på Estlands Presidents offisielle websted.
MS «Aure»

**MS «Aure»** er et kombinert passasjer- og lasteskip (kystruteskip) som ble bygd på Stord Verft i 1950, som byggenummer 9 for Møre og Romsdal Fylkesbåtar (MRF), og var på 523 bruttoregistertonn, og gjorde en fart på 14 knop. Skipet hadde passasjersertifikat for 350 passasjerer og kunne føre betydelige mengder med gods.
MS «Aure» gikk i gods- og passasjerrute mellom Kristiansund – Trondheim – Kristiansund med 20 anløp underveis. I 2004 ble hun solgt til Finland.

## Eksterne lenker
* 
*  Fosna-Folket: MS Aure. <small>Publisert 13. februar 2008</small>  Besøkt 13. april 2009
Tornquistsonen

**Tornquistsonen** er en av de største forkastningssonene i Nord-Europa mellom Avalonia-kratonet og Baltika og Det østeuropeiske kraton. Den 20 til nesten 150 km brede sonen strekker seg fra Ukraina, nordvest gjennom Polen og tvers over Bornholm, Sydsverige, Nordsjælland og Kattegat til Vendsyssel og Thy i Danmark, gjennom Skagerrak til Sleipnerfeltet i Nordsjøen (Vikinggraben). Sonen danner den egentlige geologiske grensen mellom Fennoskandia og resten av Europa. Den er særlig tydelig på Bornholm som et skille mellom bergarter av svært ulik alder.

Delstrekninger av sonen har ulike navn: Gjennom Ukraina og Polen kalles den **Teisseire–Tornquist-sonen** (TTZ). Gjennom Skandinavia kalles den **Sorgenfrei–Tornquist-sonen** (STZ). Gjennom det sørlige Danmark strekker sidegrenen den **Trans-Europeiske Folden** (TEF) seg. De to siste danner et triangulært område med mange forkastninger, kalt **Tornquist-viften**. En alternativ inndeling er i polsk, baltisk, dansk og norsk sektor.

Teisseire–Tornquist-sonen ble dannet av den tektoniske spenningene som bygde seg opp ved den Variskiske fjellkjedefolding, da Laurasiaplaten og Gondwanaplaten kolliderte. Området sør for sonen beveget seg mot nordvest mens området nord for sonen beveget seg mot sørøst. I prosessen ble landet strukket på begge sider av sonen, og det dannet seg rifter (graben), den største av dem Osloriften.   

Sverige og Danmark blir ofte rammet av mindre jordskjelv langs denne sonen. 

Sonen har navn etter geologene Alexander Tornquist fra Tyskland, polske Wawrzyniec Teisseire og danske Theodor Sorgenfrei. 

## Referanser


## Litteratur
* J. Znosko, A. Guterch: «Tiefenbau und Tektonik der Tesseire-Tornquist-Zone», i *Zeitschrift für angewandte Geologie*, Bd. 33, Nr. 8, S. 213-218, Berlin 1987
Alexander Tornquist

**Alexander Johannes Heinrich Tornquist** (født 18. juni 1868 i Hamburg i Tyskland, død 1. november 1944 i Graz under et bombeangrep) var en tysk geolog og professor.

Tornquist ble student i 1888 og studert så ved universitetene i Freiburg, München og Göttingen. Ved sistnevte universitetet ble han dr. philos. og så dosent i geologi og paleontologi. Han tjenestegjorde deretter i Strassburg som assistent, fra 1898 som privatdosent og fra 1900 e.o. professor i nevnte emner der, samt var 1907-09 professor i Königsberg. Årene 1914-33 var han professor i mineralogi og geologi ved *Technische Hochschule* i Graz, der han 1924-26 også tjenestegjorde som rektor. År 1922 ble han utnevnt til *Hofrat*. Han er fremst kjent for sine studier over det som skulle bli kjent som Tornquistsonen, og publiserte også flere avhandlinger om middelhavslandenes geologi.

## Bibliografi i utvalg
* *Das vicentinische Triasgebirge* (1901)
* *Geologie von Ostpreussen* (1910)
* *Grundzüge der allgemeinen Geologie* (1916)

## Referanser